মাক্সিমিলিয়ানো মেজা

মাক্সিমিলিয়ানো এদুয়ার্দো মেজা (জন্ম: ১৫ জানুয়ারি ১৯৯২) হলেন একজন আর্জেন্টিনীয় পেশাদার ফুটবলার, যিনি আর্জেন্টিনীয় ক্লাব ইন্দেপেন্দিয়েন্তে এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলেন।

ক্যারিয়ার
ক্লাব
মেজা আর্জেন্টিনীয় ক্লাব হিমনাসিয়া ই এসগ্রিমার যুব পর্যায়ের হয়ে খেলার মাধ্যমে তিনি ফুটবল জগতে পদার্পণ করেন। পরবর্তীতে ২০১২ সালে, প্রথমবারের মতো তিনি হিমনাসিয়া ই এসগ্রিমার জ্যেষ্ঠ দলে ডাক পান এবং পরবর্তীতে একই বছরের ১০ই ডিসেম্বর তারিখে, প্রিমেরা বি নাসিওনালে দেপোর্তিভো মের্লোর বিরুদ্ধে খেলার মাধ্যমে তিনি ক্লাবটির হয়ে অভিষেক করেন। তিনি ২০১২–১৩ মৌসুমে প্রিমেরা বি নাসিওনালে ১৪টি লিগ ম্যাচ খেলেছিলেন, যেখানে হিমনাসিয়া ই এসগ্রিমা উচ্চস্তরের লিগে উন্নীত হয়। এর পরবর্তী মৌসুমে, তিনি ক্লাবের একজন নিয়মিত খেলোয়াড়ে পরিণত হন। তিনি উক্ত মৌসুমে ৩৬টি ম্যাচ খেলেছেন যেখানে তিনি ৫টি গোল করেন; এটি ছিল তার করা প্রথম ৫ গোল। এর পরবর্তী ৩ মৌসুমে তিনি ৫৩টি ম্যাচ খেলেছেন যেখানে তিনি ৭টি গোল করেন।

২০১৬ সালের ১৮ই সেপ্টেম্বর তারিখে, হিমনাসিয়া ই এসগ্রিমার হয়ে ১০০টি লিগ ম্যাচ খেলার এক সপ্তাহ পর, তিনি হিমনাসিয়া ই এসগ্রিমা ছেড়ে আর্জেন্টাইন প্রিমেরা দিভিসিওনের ক্লাব ইন্দেপেন্দিয়েন্তে যোগদান করেন। তিনি.২০১৬ সালের ২২ সেপ্টেম্বর তারিখে, ২০১৬ কোপা সুদামেরিকানার ১৬ পর্বের রাউন্ডে ব্রাজিলীয় ক্লাব চাপেসয়েন্সের বিরুদ্ধে খেলার মাধ্যমে ইন্দেপেন্দিয়েন্তের হয়ে অভিষেক করেন। ২০১৭–১৮ মৌসুমে, মেজা ৯টি ম্যাচ খেলেন এবং ৩টি গোল করেন। উক্ত মৌসুমে তিনি ইন্দেপেন্দিয়েন্তেকে ২০১৭ কোপা সুদামেরিকানা শিরোপা জয়লাভ করতে সহায়তা করেছেন।

আন্তর্জাতিক
২০১৮ সালের মার্চ মাসে, স্পেন এবং ইতালির বিরুদ্ধে দুটি প্রীতি ম্যাচের জন্য আর্জেন্টিনা জাতীয় দলে ডাক পান। তিনি ২০১৮ সালের ২৭শে মার্চ তারিখে, স্পেনের বিরুদ্ধে খেলার মাধ্যমে আন্তর্জাতিক পর্যায়ে অভিষেক করেন। উক্ত খেলাটি ওয়ান্দা মেত্রোপলিতানোয় অনুষ্ঠিত হয়, যেখানে আর্জেন্টিনা স্পেনের কাছে ৬–১ গোলে হেরে যায়; তিনি উক্ত ম্যাচে ৯০ মিনিট খেলেছিলেন। ২০১৮ সালের ২১শে মে তারিখে, মেজা রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত আর্জেন্টিনা দলে স্থান পান।

তথ্যসূত্র

বহিঃসংযোগ


বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:লিগা এমএক্সের খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ক্লাব আতলেতিকো রিভার প্লেতের ফুটবলার
বিষয়শ্রেণী:ফুটবল ক্লাব মোন্তেররেইয়ের খেলোয়াড়
বিষয়শ্রেণী:কোরিয়েন্তেস প্রদেশের ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ